கேள்வி: மூன்றாம் விக்ரகராஜா - ஆரம்ப கால வாழ்க்கை பற்றி விளக்கவும்.
பதில்: விசாலன் அல்லது பிசாலன் என்றழைக்கப்படும் மூன்றாம் விக்ரகராஜா, சகமான மன்னர் சாமுண்டராஜனின் மகனாவார். இவர் தனது சகோதரர் மூன்றாம் துர்லபராஜாவுக்குப் பிறகு சகமான சிம்மாசனத்தில் அமர்ந்தார்.
கேள்வி: மூன்றாம் விக்ரகராஜா - பரமாரர்களோடு கூட்டணி குறித்து விரிவாக சொல்லுங்கள்.
பதில்: விக்ரகராஜாவின் ராணியின் பெயர் ரஜாதேவி என்பதாக பிஜோலியா பாறைக் கல்வெட்டு மூலம் அறியப்பட்டது. ''விக்ரகராஜா ரசோ'' என்ற காவியக் கவிதையில், இவர் முந்தைய பரமாரப் பேரரசு மன்னன் போஜன் (மன்னர்) மகள் ராஜமதியை மணந்ததாகக் கூறுகிறது. இருப்பினும், விக்ரகராஜா அரியணை ஏறுவதற்கு ஏறக்குறைய 25 ஆண்டுகளுக்கு முன்பு, 1055 பொ.ச. இல் போஜன் இறந்துவிட்டார். போஜனின் சகோதரர் உதயாதித்தன் தனது மருமகளை விக்ரகராஜாவுக்கு திருமணம் செய்து கொடுத்திருக்கலாம் என வரலாற்றாசிரியர் ஆர்.பி.சிங் கருதுகிறார். தசரத சர்மாவின் கூற்றுப்படி, அவர் உதயாதித்தனின் மகளாக இருந்திருக்கலாம். விக்ரகராஜா இவ்வாறு மால்வா, மத்தியப் பிரதேசம் பரமார அரசரான உதயாதித்தனுடன் திருமணக் கூட்டணியை உருவாக்கினார். ''பிருத்விராஜ விஜயம்'' என்றா நூல், உதயாதித்தனுக்கு சாரங்கன் என்ற குதிரையைக் கொடுத்ததாகக் கூறுகிறது. அதன் உதவியுடன் உதயாதித்தன் தனது எதிரியான முதலாம் கர்ணதேவன் தோற்கடிக்க முடிந்தது. இவ்வாறு, மாளவத்தில் அமைதியையும் செழிப்பையும் நிலைநாட்ட பரமார மன்னனுக்கு விக்ரகராஜா உதவினார். பிற்கால உரையான ''சுர்ஜனா சரிதமும்'' இந்தக் கணக்கை உறுதிப்படுத்துகிறது. ஆனால் கர்ணனைத் தோற்கடித்த விக்ரகராஜாவை தவறாகக் கருதுகிறது. விக்ரகராஜா சிவன் வழிபட மால்வாவில் உள்ள உஜ்ஜைன் சென்றதாகவும் கூறப்படுகிறது.
கேள்வி: மூன்றாம் விக்ரகராஜா - கசனவித்துகளுடன் மோதல் குறித்து விரிவாக சொல்லுங்கள்.
பதில்: இவர் மாளவத்தின் மன்னரான சகாப்-உத்-தினை தோற்கடித்ததாக ''ஹம்மிர மகாகாவ்யம்'' கூறுகிறது. இது வரலாற்று ரீதியாக துல்லியமானது அல்ல, ஏனென்றால் 14 ஆம் நூற்றாண்டின் ஆரம்பம் வரை முஸ்லிம்கள் மாளவத்தை ஆட்சி செய்யவில்லை. வரலாற்றாசிரியர் ஆர்.பி. சிங்கின் கூற்றுப்படி, சகாப்-உத்-தின் கசனவித்தின் இப்ராஹிமின் தளபதியாக இருந்திருக்கலாம்.